Butan Regno del Butan འབྲུག་ཡུལ་Druk Yul El Butan el xe un stato de ła Axia sentro-meridional. El confina a nord co ła Cina, e a sud co ła India. Poxisionà al bordo sudoriental de la Himalaia, el xe formà da la porsion inferior de la caena; inte el estremo sud se trova na strica de pianura ce ła monta a nord a oltre 7000 m. El paexe el xe traversà da vałi strete e fertiłi co andamento nord-sud. El teren el xe coverto al 70 % da foreste, protete e condiderae patrimonio nasional. El clima tropegałe monsonego el xe fortemente influensà da ła altesa, fin diventar de tipo alpin so i munti; łe presipitasion łe xe bondànti. Ła xente ła se consentra inte łe vałi; inte i munti i ge vive pastori seminomadi.